**Raport narativ ERASMUS**

Student : Lehel Deák

Universitatea-gazdă: Fachochschule University of Applied Sciences Frankfurt am Main, Germania

Specializarea: Inginerie economica industriala

Anul de studii: 2011-2012

Semestrul: II

În anul III, semestrul doi am beneficiat de bursa ERASMUS în Frankfurt am Main, Germania. Am avut posibilitatea de a trăi 5 luni în “micul New York” al Europei, deoarece aşa este amintit în ultima vreme.

Am ajuns în Frankfurt pe data de 28 februarie, totul părea ciudat, spre norocul meu am fost aşteptat la gară de un *buddy* desemnat de facultatea din Frankfurt. El urma să ne ajute să ne acomodăm, să ne arate oraşul şi să ne ofere câteva sfaturi utile. Acomodarea cu oraşul nu pot zice că a durat foarte mult întrucât Frankfurt te cucereşte în momentul în care începi să îl explorezi. De la zgârie-nori până la clădiri tradiţionale nemţeşti, de la americani până la chinezi, de la muzee până la cluburi, Frankfurt le are pe toate. Am descoperit câte puţin din acest oraş în fiecare zi şi tot pot să zic că nu ştiu destule despre oraş.

Facultatea ne-a desemnat cate un *buddy* la 234 erasmuşi ; aceşti *buddy* – studenţi de-ai lor care tutorau studenţii straini - ne-au aşteptat în 28 februarie şi ne-au dus la facultate, ne-au ajutat în semnarea actelor necesare şederii noastre în Germania şi ne-au organizat diferite eveniment: de la turul oraşului, la bowling, de la petreceri la o călătorie cu vaporul pe Main.

Fiind studenţi Erasmuşi, în martie a trebuit să urmăm cursuri de limba germană în funcţie de nivelul de limbă germană pe care l-au stabilit în urma unui test online pe care l-am făcut cât eram încă acasă. Erau trei grupe: începători, medii şi avansaţi, a câte 10-20 de Erasmuşi. După două săptămâni de curs intensiv de limba germană, în urma unui test, absolveam acest curs, urmând să decidem dacă dorim să continuăm studiul limbii şi în timpul facultăţii.

University of Applied Sciences are un program foarte bine dezvoltat pentru limbi străine. Orice student are şansa să înveţe (fără alte cheltuieli) de la spaniolă la arabă, chineză, portugheză, italiană, germană. Posibilitaăţle sunt nelimitate, tot ce-ţi trebuie e timp.

Un alt lucru pe care se pune accent la University of Applied Sciences este programul sportiv. Facultatea are programul sportiv cel mai dezvoltat de la toate universităţile de ştiinţe aplicate din Germania. Orice student se poate înscrie la orice sport, la diferite niveluri de dificultate: kickbox, box, capoeira, salsa şi multe altele (facultate oferă o broşură cu toate sporturile).

Eu am participat la cursuri în limbile germana şi engleză pe perioada cât am fost acolo. Orele se bazează mai mult pe discuţii profesor-student, aplicaţii, practică, implicarea activă a studentului în procesul de învăţare, folosirea de materiale în format electronit: ppt pdf. Cursurile sunt puse la dispoziţia studenţilor prin intermediul unei platforme unde sunt uploadate. Examenele se notează de la 1-5 (1 fiind cea mai bună notă) şi se bazează fie pe prezentări, proiecte, fie pe examen oral sau scris.

În timpul liber am preferat să călătoresc prin judeţul Hessen, dar şi prin Germania în general, Frankfurt oferind nenumarate posibilităţi de a explora orice parte a Germaniei la un preţ accesibil pentru studenţi. Aşa am ajuns să văd: Strasbourg, Luxembourg,Wiesbaden, Mainz, Weilburg, Offenbach. În final am ajuns în Amsterdam, trebuia să inchei excursiile cu ceva picant. Frankfurtul este aşezat în centrul Germaniei, fiind centrul comercial al Europei şi deţine cel mai aglomerat aeroport al Europei, datorită acestor beneficii, te poţi deplasa din Frankfurt oriunde.

În Frankfurt nu ai cum să te plictiseşti, daca ai posibilitatea trebuie ales Franfurtul!